Kleczew
Kleczew (saksa keeles Lehmstädt) on linn Poolas Suur-Poola vojevoodkonnas Konini maakonnas, Kleczewi valla halduskeskus. Kleczew asub Koninist umbes 17 km põhjas. Kleczew sai linnaõigused 1366. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Tuliszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Kleczew linnaõigused, kuid sai need 1919. aastal tagasi.